സിനിമാക്കഥ പോലെ.. രണ്ട് പതിറ്റാണ്ടിനു ശേഷം സുരേഷ് ഗോപിയെത്തി, പൊട്ടിക്കരഞ്ഞ് ശ്രീദേവി രണ്ട് പതിറ്റാണ്ടിനു ശേഷം സുരേഷ് ഗോപി ശ്രീദേവിയെ കണ്ടു. അമ്മ ഉപേക്ഷിച്ച പിഞ്ചുകുഞ്ഞായിരുന്ന ശ്രീദേവിക്ക് നിരവധി സഹായങ്ങളാണ് സിനിമ താരമായിരുന്ന സുരേഷ് ഗോപി അന്ന് നല്കിയത്. പാലക്കാട് കാവശ്ശേരിയിലെ ശ്രീദേവിയുടെ വീട്ടിലാണ് സുരേഷ് ഗോപി എം.പി എത്തിയത്വികാര നിര്ഭരമായിരുന്നു കൂടിക്കാഴ്ച. 1995 ഡിസംബറിലെ ഒരു പുലര്ച്ചെയാണ് മലപ്പുറം കോഴിചേനയില് ഉപേക്ഷിക്കപ്പെട്ട നിലയില് ചോരക്കുഞ്ഞിനെ നാട്ടുകാര്ക്ക് ലഭിച്ചത്. കുഞ്ഞിനെ പിന്നീട് ആലുവ ജനസേവയിലെത്തിച്ചു. അവിടെയെത്തി ശ്രീദേവിക്ക് നിരവധി സമ്മാനങ്ങള് അന്ന് സുരേഷ് ഗോപി നല്കിയിരുന്നു.വര്ഷം പലതു കടന്നുപോയി. ശ്രീദേവി വളര്ന്നു, വിവാഹിതയായി. കാവശ്ശേരി സ്വദേശി സതീഷിന്റെ ഭാര്യയും നാലര വയസുകാരി ശിവാനിയുടെ അമ്മയുമാണിന്ന് ശ്രീദേവി. കാവശ്ശേരിയില് ശ്രീദേവി ഉണ്ടെന്നറിഞ്ഞ് സമ്മാനങ്ങളുമായി സുരേഷ് ഗോപി എത്തുകയായിരുന്നു.വര്ഷങ്ങള്ക്ക് മുന്മ്ബ് വീട് നല്കാമെന്ന് ശ്രീദേവിയോട് സുരേഷ് ഗോപി പറഞ്ഞിരുന്നു. ഈ സംഗമത്തിലും ഇതേ ആവശ്യം മാത്രമാണ് ശ്രീദേവി ഉന്നയിച്ചത്. വര്ഷങ്ങള്ക്ക് ശേഷം ശ്രീദേവിയെ കാണാനായതില് സുരേഷ് ഗോപിയും ഏറെ സന്തോഷത്തിലായിരുന്നു. സുരേഷ് ഗോപിയുടെ സഹായത്താല് വാടക വീട്ടില് നിന്നും മാറി സ്വന്തം വീട്ടില് അന്തിയുറങ്ങാനാവുമെന്ന പ്രതീക്ഷയിലാണ് ശ്രീദേവിയും കുടുംബവും.